

**LIETUVOS RESPUBLIKOS ŠVIETIMO IR MOKSLO MINISTRAS**

**ĮSAKYMAS**

**DĖL ŠVIETIMO IR MOKSLO MINISTRO 2009 M. RUGPJŪČIO 18 D. ĮSAKYMO Nr. ISAK-1723 „DĖL MOKYMOSI IR STUDIJŲ FINANSAVIMO ŠALTINIŲ KLASIFIKATORIAUS PATVIRTINIMO“ PAKEITIMO**

2018 m. vasario 23 d. Nr. V-184

Vilnius

P a k e i č i u Lietuvos Respublikos švietimo ir mokslo ministro 2009 m. rugpjūčio 18 d. įsakymą Nr. ISAK-1723 „Dėl Mokymosi ir studijų finansavimo šaltinių klasifikatoriaus patvirtinimo“ ir išdėstau jį nauja redakcija:

„**LIETUVOS RESPUBLIKOS ŠVIETIMO IR MOKSLO MINISTRAS**

**ĮSAKYMAS**

**DĖL MOKYMOSI IR STUDIJŲ FINANSAVIMO ŠALTINIŲ KLASIFIKATORIAUS PATVIRTINIMO**

Vadovaudamasi Lietuvos Respublikos valstybės informacinių išteklių valdymo įstatymo 15 straipsnio 8 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu,

t v i r t i n u Mokymosi ir studijų finansavimo šaltinių klasifikatorių (pridedama).“

Švietimo ir mokslo ministrė Jurgita Petrauskienė

PATVIRTINTA

Lietuvos Respublikos švietimo ir

mokslo ministro 2009 m. rugpjūčio 18 d.

įsakymu Nr. ISAK-1723 (Lietuvos

Respublikos švietimo ir mokslo ministro

2018 m. vasario 23 d. įsakymo Nr. V-184

redakcija)

**MOKYMOSI IR STUDIJŲ FINANSAVIMO ŠALTINIŲ KLASIFIKATORIUS**

|  |  |
| --- | --- |
| Klasifikatoriaus pavadinimas lietuvių kalba | Mokymosi ir studijų finansavimo šaltiniai |
| Klasifikatoriaus pavadinimas anglų kalba | Financial sources for education and studying |
| Klasifikatoriaus pavadinimo lietuvių kalba abėcėlinė santrumpa | KL\_M\_FINSALT |
| Klasifikatoriaus paskirtis | Mokymosi ir studijų finansavimo šaltiniams susisteminti |
| Klasifikatoriaus tipas | Žinybinis |
| Klasifikatoriaus rengėjo pavadinimas | Švietimo informacinių technologijų centras |

Klasifikatoriaus reikšmės:

| Eil. Nr. | Kodas | Pavadinimas lietuvių kalba | Pavadinimas  anglų kalba | Aprašymas |
| --- | --- | --- | --- | --- |
| 1. | 11 | Valstybės finansuojama vieta | The national budgets funded place | Mokosi ar studijuoja valstybės biudžeto lėšomis |
| 2. | 12 | Savivaldybės finansuojama vieta | The municipality budgets funded place | Mokosi ar studijuoja savivaldybės biudžeto lėšomis |
| 3. | 13 | Valstybės finansuojama vieta iš dalies apmokant Europos Sąjungos struktūrinių fondų lėšomis | The national budgets study place partly funded of the European Union Structural Funds | Mokosi ar studijuoja valstybės biudžeto lėšomis ir / arba Europos Sąjungos struktūrinių fondų lėšomis |
| 4. | 14 | Tikslinis studijų finansavimas | Targeted funding of studies | Studijuoja pagal studijų tikslinio finansavimo sutarties sąlygas valstybės biudžeto lėšomis, kurių skiriama konkurso būdu konkrečioms studijų programoms įgyvendinti, prie finansavimo prisidedant darbdaviui, jei jis – privataus sektoriaus atstovas |
| 5. | 21 | Asmeninės lėšos | Self-paying | Mokosi ar studijuoja asmeninėmis lėšomis |
| 6. | 31 | Organizacijų ar privačių rėmėjų lėšos | The funding acguired from the organizations and the private sponsors | Mokosi ar studijuoja organizacijų ar privačių rėmėjų lėšomis |
| 7. | 32 | Tarptautinių fondų lėšos | The funding acquired from the international fundes | Mokosi ar studijuoja tarptautinių ar užsienio šalių fondų lėšomis |
| 8. | 33 | Religinės bendruomenės lėšos | Confessional communities funding | Mokosi ar studijuoja religinės bendruomenės lėšomis |
| 9. | 34 | Europos Sąjungos struktūrinių fondų lėšos | European Union Structural Funds budgets | Mokosi pagal profesinio mokymo ar suaugusiųjų bendrojo ugdymo programą suaugusieji, nebaigę, bet siekiantys pabaigti suaugusiųjų bendrojo ugdymo programą (atskirai arba kartu su profesine kvalifikacija), Europos Sąjungos struktūrinių fondų lėšomis |
| 10. | 91 | Kitos lėšos | Other finances | Mokosi ar studijuoja kitomis klasifikatoriuje nenurodytomis lėšomis |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_